Kemerovo fojiasi. Qurbonlar soni ortmoqda

Kemerovodagi “Zimnyaya vishnya” savdo markazida ro‘y bergan yong‘in oqibatida, so‘nggi ma'lumotlarga ko‘ra, 48 kishi halok bo‘ldi. Bu haqda Rossiya FVVning selektor yig‘ilishida xabar berishgan, yig‘ilish «Rossiya 24» telekanali tomonidan efirga uzatildi.
Xabar berilishicha, halok bo‘lganlardan 19 nafarining jasadi sud-tibbiy ekspertizasiga yuborildi.
Jabrlanganlar umumiy soni 48 kishiga yetdi. 12 kishi shifoxonada qolmoqda, ulardan ikki nafari – og‘ir ahvolda.
Yong‘in markazning oxirgi – 4-qavatida boshlangan. Yonayotgan binodan 20 kishi qutqarilgan, 100 kishi evakuatsiya qilingan. Savdo markazi 2013 yilda ochilgan bo‘lib, uning umumiy hududi 23 ming kvadrat metrni tashkil qilgan.